Diari Oficial de la Generalitat Valenciana


Sumari del DOGV 4236, del 25-04-2002 (2002/3869)

RESOLUCIÓ de 12 d'abril de 2001, de la Conselleria de Cultura i Educació, per la qual s'adjudiquen les ajudes per a la realització d'activitats culturals de foment de l'hàbit lector en biblioteques i agències de lectura públiques de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/3869


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 12 d'abril de 2001, de la Conselleria de Cultura i Educació, per la qual s'adjudiquen les ajudes per a la realització d'activitats culturals de foment de l'hàbit lector en biblioteques i agències de lectura públiques de la Comunitat Valenciana. [2002/3869]
  
Per Ordre de 22 de novembre de 2001, de la Conselleria de Cultura i Educació (DOGV núm. 4.154, de 24 de desembre de 2001), es convocà concurs públic per a la concessió d'ajudes per a la realització d'activitats culturals de foment de l'hàbit lector en biblioteques i agències de lectura públiques de la Comunitat Valenciana.
  
Acabat el termini de presentació de sol·licituds, acompanyades de la corresponent documentació, es reuní el Consell de Biblioteques de la Generalitat Valenciana previst a la base quarta de l'annex I de l'esmentada convocatòria, el qual ha elevat les propostes corresponents.
  
En virtut de les competències transferides a la Generalitat Valenciana en matèria de cultura pel Reial Decret 3066/83, de 13 d'octubre; d'acord amb l'article 2 del Decret 16/95, d'11 de juliol, de la Presidència de la Generalitat Valenciana; i en virtut de les facultats delegades per Ordre del conseller de Cultura i Educació de 13 de març de 2000 (DOGV núm. 3.735, de 20 d'abril), he resolt:
  
Primer
  
Concedir a les entitats locals que es citen a continuació les ajudes econòmiques següents, en concepte de transferències corrents, que solament podran finançar les despeses derivades de la realització de activitats culturals de foment de l'hàbit lector en biblioteques i agències de lectura públiques de la Comunitat Valenciana.
  
Segon
  
a) Denegar per no haver subscrit el conveni segons els models aprovats pel Consell de la Generalitat Valenciana, de data 3 de juny i 9 de desembre de 1997, la sol·licitut presentada per:
  
- Quart de les Valls.
  
- Albalat dels Sorells.
  
- La Pobla de Farnals
  
b) Denegar per haver presentar la sol·licitud fora de termini:
  
- Alfafar.
  
c) Denegar per no haver justificat degudament en la data establerta la subvenció atorgada en l'any 2001 tal com preveu l'Ordre de convocatòria en l'annex I base quarta:
  
- Tuéjar.
  
- Agullent.
  
- Tous.
  
- Torremanzanas.
  
- Orba.
  
- Ayora.
  
- Bélgida.
  
- L'Alcúdia.
  
d) Per estar tancada o haver restat tancada durant gran part de l'any 2001, incomplint el conveni signat segons els models aprovats pel Consell de la Generalitat Valenciana, de data 3 de juny i 9 de desembre de 1997.
  
- Jacarilla.
  
Tercer
  
De conformitat amb allò establert en els articles 10, 14, 44 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, podrà interposar recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.
  
València, 12 d'abril de 2002.- El director general del Llibre, Arxius i Biblioteques: José Luis Villacañas Berlanga.